**Ю.А. Гагарин атындағы мектеп - лицейінде өткізілген**

**"Мектепке жол" акциясы бойынша**

**МӘЛІМЕТ**

**2022-2023 оқу жылы**

Ю.А. Гагарин атындағы мектеп-лицейінде 2022 жылдың 1 тамызынан бастап, жалпыреспубликалық "Мектепке жол" акциясы жүргізілуде. Акцияның мақсаты - аз қамтылған және көп балалы отбасынан шыққан оқушыларға, жетім балаларға, сондай-ақ ата-анасының қамқорынсыз қалған балаларға қолдау көрсету. Жаңа оқу жылына дайындық кезеңінде әлеуметтік себептер бойынша оқушылардың мектепке келмеуінің алдын алу үшін көмек көрсету.

Мектеп тарапынан жалпыреспубликалық "Мектепке жол" акциясына қатысу туралы ұстаздар, кенттік мекемелер мен жеке кәсіпкерлерге үгіт - насихат, көмек көрсету және ықпал ету жұмыстары жүргізіліп, акцияға қатысуылары қамтамасыз етілуде.

Аталған акция аясында әлеуметтік санаттағы отбасылардан шыққан 160 оқушыға мектеп формасын сатып алу үшін жалпыға бірдей білім беру қорынан бөлінген қаржылай көмек ұсынылды.

Сонымен қатар, кентіміздегі «Ақадыр жастары» атынан аз қамтылған, көп балалы және толық емес отбасынан шыққан 8 оқушыға канцелярлық тауар (дәптер,пенал,өшіргіш,ұштағыш,қалам,қарындаш,күнделік,ермексаз,желім,сызғыш, түрлі-түсті қарындаш, акварель т.б.) түрінде көмек көрсетті, одан бөлек 2 оқушыға «Сымбат» дүкенінің иесі Бауыржан Кенжебаев әр қайсысына (бір жиынтықта: жейде, белдемше, аяқ-киім) киім-кешек түрінде көмек көрсетті, аз қамтылған және қолайсыз отбасынан шыққан 2 оқушыға жергілікті «Сабина» канцелярлық тауарлар дүкенінің иесі Несипкуль Есжанова әмбебап дүкені 2 оқушыға канцелярлық тауар түрінде көмек көрсетті. «Альтаир» сауда үйінің иесі Лена Перемитина киім- кешекпен 5 оқушыға көмек көрсетті. «Құрылыс» әмбебап дүкенінің иесі Құндыз Оралова 2 оқушыға канцелярлық тауарға көмек көрсетті.

Жоғарыда көрсетілген жұмыстардың нәтижесінде аз қамтылған отбасынан шыққан 11 оқушыға, көп балалы отбасынан шыққан 12 оқушыға, толық емес отбасынан шыққан 2 оқушыға және қолайсыз отбасынан шыққан 1 оқушыға жалпы саны 26 балаға көмек көрсетілді.

Акцияда жеке кәсіпкерлер: «Сымбат» әмбебап дүкенінің иесі Бауыржан Кенжебаев, «Сабина» канцелярлық тауарлар дүкенінің иесі Несипкуль Есжанова, «Альтаир» сауда үйінің иесі Перемитина Лена, «Құрылыс» әмбебап дүкенінің иесі Құндыз Оралова және мектебіміздің ұстаздары да қалыс қалмай қайырымдылық іс жасап, көмектерін көрсетті.

Осы акция аясында мектеп ұжымы мен әкімшілігінің және ата-аналардың жергілікті кәсіпкерлерге мен көмек көрсеткен ұстаздарға берер алғысы мен батасы ұшан теңіз.